Henry Endsjø

Henry Eugen Endsjø (født 31. mars 1894 i Kristiania, død 23. juni 1973) var en norsk journalist, redaktør og pressemann. Han var mangeårig journalist i Aftenposten, og var avisens sjefredaktør fra 1941 til 1945. Ledelsen i Aftenposten bestod i denne perioden også av sjefssekretærene (redaksjonssekretærene) Simon Wright Flood og Arne Pauss Pausett og redaktør Doery Smith. Endsjø begynte som redaksjonssekretær i Smaalenenes Amtstidende i 1914 og ble ansatt som journalist i Aftenposten i 1917. Han var redaktør for Smaalenenes Amtstidende 1918–1919, og begynte i 1919 igjen i Aftenposten. Han ble sjefsekretær (redaksjonssekretær) i Aftenposten i 1927 og ble senere redaktør for A-magasinet, Aftenpostens ukemagasin, en stilling han hadde frem til han ble avisens sjefredaktør. Endsjø var under andre verdenskrig også styremedlem i NTB og president i Norsk Presseforbund.

Etter krigen ble han dømt til 12 års tvangsarbeid.

Han ble gift i 1928 med Ingeborg Cathrine Margrethe (Thrine) Munthe (f. 1905), datter av Johan Fredrik Næser Munthe og barnebarn av forsvarsminister og kommanderende general i Norge Adolph Frederik Munthe. Thrine Munthes tante Thrine Schibsted (født Munthe) var eier av Aftenposten.

 Referanser 

 Litteratur 
 Biografi i Hvem er Hvem 1930

Kategori:Personer fra Oslo
Kategori:Redaktører for Aftenposten
Kategori:Norske journalister under andre verdenskrig
Kategori:Medlemmer av Nasjonal Samling
Kategori:Nordmenn dømt i landssvikoppgjøret etter krigen